
Az angol nyelvű rezümé a magyar rezümé pontos fordítása legyen. A fordítás elkészítéséhez igénybe vehet mesterséges intelligenciát, de amennyiben a fordítás pontosságának megítélésében bizonytalan, mindenképpen ellenőriztesse a szöveget egy angolul jól beszélő és a szakterület nyelvhasználatát is megfelelően ismerő szakemberrel. A szövegtörzset Times New Roman 12 pontos betűből kell kialakítani. A Kezdőlap/Bekezdés/Behúzás és térköz menüpontban az alábbiakat kell beállítani: Igazítás: sorkizárt, balról: 0, jobbról: 0; Típusa: első sor, mértéke: 0; Térköz előtte: 0, utána: 0. Sorköz: pontosan, értéke: 13 pont.

A második és minden további új bekezdés első sorát 0,5 cm-rel kell behúzni. Kezdőlap/Bekezdés/Behúzás és térköz menüpontban mértéke: 0,5 cm! Kérjük, ezekkel a beállításokkal szíveskedjenek leadni a rezüméket.

Ez a mintaszöveg a fent leírt beállításoknak felel meg. 
Az oldalbeállításokat az alábbiak szerint történjenek: A/4 álló formátum, margók: az alsó, felső, jobb és bal margók egységesen 2,5 cm. Fejléc: 1,8 cm; lábléc: 2,3 cm. 

Amennyiben Ön az NKE Nemeskürty István Tanárképző Karának hallgatója, a fenti adatok kitöltésében segítséget jelenthetnek az alábbi információk: az Egyetem hivatalos angol elnevezése Ludovika University of Public Service, a Kar hivatalos neve István Nemeskürty Faculty of Teacher Training, a Karon kínált képzéseink angol fordítása pedig: Kindergarten Teaching, Primary School Teaching, Teacher of History, Teacher of Literature, Teacher of Geography, Teacher of Science and Environment, Teacher of English Language and Culture, Teacher of German Language and Culture, BA in History, BA in Hungarian, BA in English and American Studies, BA in Communication and Media Studies, MA in Communication and Media Studies. Amennyiben Ön az Egyetem más karának hallgatója, kérjük tájékozódjon a kar és az adott képzés hivatalos angol elnevezéséről az egyetem angol nyelvű honlapján.

